Νταινέρυς Ταργκάρυεν

Χαρακτήρας

H Νταινέρυς είναι η κόρη του βασιλεία Αίρυς ΙΙ, ο οποίος είναι γνωστός ως ο Τρελός Βασιλιάς. Ο Τρελός Βασιλιάς ήταν ο τελευταίος βασιλείας της δυναστείας Ταργκάρυεν, οι οποίοι για χρόνια κυρίευσαν το Γουέστερος, χάρη στο γεγονός οτι παλιότερα κατείχαν δράκους. Χρόνια πριν την αρχή της σειράς, ορισμένοι άρχοντες του Γουέστερος επαναστατούν ενάντια στον Αίρυς ΙΙ, σε έναν πόλεμο ο οποίος έπειτα έγινε γνωστός ώς "Η Επανάσταση του Ρόμπερτ". Ο Τρελός Βασιλιάς, καθώς και ο μεγαλύτερός της αδελφός, Ραίγκαρ, πέθαναν πριν καν γεννηθεί η Νταινέρυς. Η Νταινέρυς γεννήθηκε στο νησί Ντράγκονστοουν, οπού η μητέρα της (η οποία πέθανε στην γέννα) και ο αδελφός της είχαν δραπετέυσει. Όταν η Νταινέρυς γεννήθηκε, μία έντονη καταιγίδα ωρυόταν, και εξ'ού είναι γνωστή και ως Νταινέρυς η Θυελλογέννητη. Αν και ο νεός βασιλιάς, Ρόμπερτ Μπαράθεον, σχεδίαζε να σκοτώσει την νεογέννητη Νταινέρυς και τον αδελφό της για να τερματίσει οριστικά την γραμμή αίματος των Ταργκάρυεν, ένας πιστός ιππότης μετέφερε τα παιδία στην γειτονική ήπειρο του Έσσος. Στην αρχή της σειράς, η Νταινέρυς είναι μία νεαρή κοπέλα, η οποία, γνωρίζοντας όλη της τη ζωή μόνο την εξορία, εξακολουθεί να εξαρτάται από τον καταχρηστικό μεγαλύτερο αδελφό της, τον Βισέρυς. 
Το άτολμο και πράο κορίτσι βρίσκεται υποχρεωμένο να αρραβωνιαστεί τον αρχηγό των πολεμικής φυλής καβαλάρηδων Ντοθράκι Καλ Ντρόγκο, για να εξασφαλίσει ο Βισέρυς στρατό για την επιστροφή του στο Γουέστερος και να ανακτήσει τον Σιδερένιο Θρόνο. Παρά το γεγονός αυτό, ο αδερφός της χάνει την ικανότητά του να ελέγχει την Νταινέρυς η οποία προσαρμόζεται στη ζωή με τον «Kαλ» (τιμητικός τίτλος για τον αρχηγό των Ντοθράκι και άνδρα της) και η οποία γίνεται μια ισχυρή και θαρραλέα γυναίκα, με ιδιαίτερη αυτοπεποίθηση η οποία αποκαλείται με το ηγετικό όνομα «Καλήσι» (Khaleesi - το θηλυκό του «καλ», "βασίλισσα των Ντοθράκι" ή "σύζυγος του αλογοαφέντη"). Η Νταινέρυς επίσης γνωρίζει τον Σερ Τζόρα Μόρμοντ, έναν εξόριστο ιππότη απο το Γουέστερος ο οποίος γίνεται ο πιο πιστός ακόλουθος της. H Νταινέρυς γίνεται ο διάδοχος του οίκου Ταργκάρυεν μετά το θάνατο του αδελφού της και σχεδιάζει να διεκδικήσει το Σιδερένιο Θρόνο, θεωρώντας ότι είναι αναφαίρετο δικαίωμα της. Όταν μένει έγκυος χάνει τον άντρα της και το παιδί της, αλλά σύντομα βοηθά στην εκκόλαψη τριών δράκων από τα αυγά τους, οι οποίοι τη θεωρούν μητέρα τους, κάτι που της παρέχει ένα τακτικό πλεονέκτημα και σημαντικό κύρος. H εκκόλαψη των αυγών των δράκων γίνεται μέσα σε μια φωτιά απο την οποία η Νταινέρυς δεν πληγώνεται, και έτσι κερδίζει τον τίτλο "Νταινέρυς η Άκαυτη".
Με την πάροδο του χρόνου, αγωνίζεται να διατηρήσει τον έλεγχο των δράκων, που μεγαλώνουν επικίνδυνα. Επίσης αποκτά έναν στρατό με τον οποία κατακτά τις πόλεις του Γιουνκάι, Ασταπόρ και του Μερήν, αποφασισμένη να σταματήσει την σκλαβιά και την αδικία, και έτσι κερδίζει τον τίτλο "Θραύστης Αλυσίδων". Παρά την ισχυρή της ηθική, αντιμετωπίζει ανελέητα τους εχθρούς της, και ιδιαίτερα τους κατόχους των σκλάβων. Αφού καθιέρωσε τον εαυτό της ως μια ισχυρή και ανελέητη ηγεμόνισσα, σαλπάρει για την πατρίδα της το Γουέστερος, αποφασισμένη να ξαναδιεκδικήσει τα Επτά Βασίλεια. 
Στην τηλεοπτική σειρά, καταφέρνει να φτάσει στο Γουέστερος, οπού ερωτεύεται τον Βασιλιά του Βορά, Τζον Σνοου, ο οποίος είναι μυστικά γιός του Ραίγκαρ, του μεγαλύτερου αδελφού της Νταινέρυς (και οπότε ο αληθινός δικαιωματικός διάδοχος του Θρόνου), κατι το οποίο δεν γνωρίζει κανένας απο τους δύο. Αν και η Νταινέρυς είναι επιτυχής στα πρώτα βήματα της προς την κατάκτηση του Θρόνου, ο Σνοόυ την πήθει να εγκαταλείψει προσωρινά την κατάκτηση αυτή και να τον βοηθήσει να πολεμήσει τον Στρατό των Νεκρών στον Βορά- πρόκειται για έναν στρατό ζωντανών νεκρών οι οποίοι ελέγχονται απο τα μυστήρια θρυλικά πλάσματα γνωστά ώς Λευκοί Περιπατητές. Aν και η μάχη αυτή φέρει σημαντικές απώλειες στις δυνάμεις τους, οι ζωντανοί κερδίζουν την μάχη, και η Νταινέρυς είναι πλέον έτοιμη να κατακτήσει τον Σιδηρούν Θρόνο απο την βασίλισσα Σέρσει Λάννιστερ. Όμως, αφού χάνει τους πιο πιστούς της συντρόφους και 2 απο τους δράκους της και μαθαίνει ότι ο Τζον Σνόου είναι ο δικαιωματικός βασιλιάς και όχι αυτή, η Νταινέρυς οδηγείται στην παράνοια, και καίει μιαν ολόκληρη πόλη γεμάτη αθώα άτομα. Καταφέρνει έτσι να κατακτήσει τον Σιδηρούν Θρόνο, αλλά ο αγαπημένος της Τζον σύντομα την σκοτώνει. Ο μοναδικός επιζώντας δράκος της καίει τον Θρόνο και παίρνει το πτώμα της μαζί του, πετώντας μακριά.

Εμφανίσεις

Πρωτοεμφανίστηκε το 1996, στο A Game of Thrones, όπου η Νταινέρυς (μαζί με τον μεγαλύτερο αδελφό της, τον Βισέρυς) είναι ένα από τα τελευταία μέλη του Οίκου Ταργκάρυεν που μέχρι δεκαπέντε χρόνια πριν από τα γεγονότα από το πρώτο του μυθιστόρημα, διοικούσε τον Σιδερένιο Θρόνο για τριακόσια σχεδόν χρόνια. Στη συνέχεια εμφανίστηκε στο μυθιστόρημα του Μάρτιν A Clash of Kings (1998) και στο A Storm of Swords (2000). Η Νταινέρυς ήταν ένα από τους λίγους σημαντικούς χαρακτήρες που δεν περιλήφθηκαν στο έργο του 2005 A Feast for Crows (Μια Γιορτή για τα Κοράκια), αλλά επέστρεψε στο επόμενο μυθιστόρημα, το A Dance with Dragons (Χορός με δράκους) (2011).

Εξωτερική εμφάνιση

Η Νταινέρυς περιγράφεται στα βιβλία ως μια κοπέλα στην πρώιμη εφηβεία της, έχοντας τα κλασσικά Βαλυριανά χαρακτηριστικά. Έχει βιολετί μάτια (αν και μπλε στη τηλεοπτική σειρά), χλωμό δέρμα και μακριά, χλωμά ασημόξανθα μαλλιά. Η Νταινέρυς έχει λεπτό σώμα με μικρό στήθος και πολύ την έχουν περιγράψει ως ωραία και όμορφη. Η ομορφιά της είναι ξακουστή και πολλοί άρχοντες της Μηρήν είχαν ζητήσει το χέρι της σε γάμο.

Προσωπικότητα

Η Νταινέρυς μεγάλωσε τρομοκρατημένη και κακομεταχειρισμένη από τον αδελφό της, τον Βισέρυς. Παρ'όλα αυτά, αποκτά μεγαλύτερη αυτοπεποίθηση κατά την διάρκεια των βιβλίων και οι οπαδοί τής συμπεριφέρονται με μεγαλύτερο σεβασμό και αγάπη. Ο Τζόρα Μόρμοντ και ο Μπάρισταν Σέλμυ την έχουν συγκρίνει με τον νεκρό αδελφό της, τον Ρέϊγκαρ, που ήταν γενναίος, έντιμος και ευγενικός. Η Νταινέρυς αγαπάει την θάλασσα, γιατί την κάνει να νιώθει ελεύθερη, όπως επίσης τους ναύτες και τις ιστορίες τους. Αγαπάει να διαβάζει παιδικές ιστορίες και τραγούδια από τα Επτά Βασίλεια που αφορούν όμορφους ήρωες. Απολαμβάνει την ζέστη και για αυτό προτιμάει το νερό του μπάνιου της να είναι καυτό.

Υποδοχή

Μαζί με τους Τζον Σνόου και Τύριον Λάννιστερ, η Νταινέρυς είναι από τους πιο δημοφιλείς χαρακτήρες της σειράς- αν όχι ο πιο δημοφιλής. Οι New York Times την αποκάλεσαν μια απο τις καλύτερες δημιουργίες του Μάρτιν, ενώ το Rolling Stone την ονόμασε των καλύτερο χαρακτήρα του Game of Thrones.
Έχοντας πολύ καλή υποδοχή από τους κριτικούς και το κοινό, η Κλαρκ έλαβε υποψηφιότητα για το Βραβείο Primetime Emmy για Εξαιρετική Δευτερεύουσα Ηθοποιός σε δραματική τηλεοπτική Σειρά για την απόδοσή της ως Νταινέρυς στη σειρά της HBO στο 2013, 2015 και 2016. Έχει επίσης κερδίσει πολλές άλλες υποψηφιότητες και βραβεία για την απόδοσή της.